open-index/open-wikipedia-markdown huggingface dataset:
Kolë Koci

**Kolë Koci** (1902 - 1989) një nga personalitetet shqiptare më të shquar në fushën e arsimit. Një nga figurat më të respektuara me të cilin pogradecarët krenohen.
## Biografia 
Kolë Koci lindi më 1902 në një familje patriote në Pogradec. Mësimet e para i mori në qytetin e lindjes. Punën si mësues e nisi në fshatin Çërravë. Në vitin 1924 fillon studimet në Normalen e Elbasanit. Në 1928 emërohet mësues në Sopik, të Gjirokastrës. Studimet e larta i kryen në Lion të Francës në Institutin Pedagogjik dhe në Fakultetin e Letrave. Pas kthimit nga studimet nis punën si mësues por këtë herë në gjimnazin e Shkodrës ku më vonë kalon si inspektor arsimi. Në vitin 1936 po me këtë detyrë transferohet në Gjirokastër. Dy vjet me vonë kalon në Ministrinë e Arsimit ku punoi deri sa doli në pension në 1966.

Aty ai u mor kryesisht me probleme të karakterit studimor tekniko-profesional, si: punim programesh, hartim udhëzimesh metodike, shqyrtim tekstesh mësimore dhe librash të letërsisë ndihmëse për mësuesit e fillores, etj.

Lista e botimeve të tij është e gjerë dhe ka dhjetra tituj ku ai trajton që nga udhëzimet për mësimin e këndimit, në detyrat me shkrim, ushtrimet gramatikore, problemet aritmetike, gjuha e librave, puna edukative në shkollë, metodikat e reja deri në studime të karakterit historik dhe letrar apo për vlerat e folklorit.

Ndër botimet kryesore të tij përmendim monografitë për mësuesit e klasave të fillores “Problemet e leximit dhe të shkrimit në klasën e parë” (1979) si edhe “Probleme të arsimit të gjuhës shqipe në klasat fillore. Në 1942 ai shkroi monografinë “Mësimet e hartimit në rendit e 4-t dhe të 5-të të shkollës fillore”. Në vazhdim ai hartoi edhe “Metodikën e bukur-shkrimit”.

Kolë Koci është hartues i teksteve të gjuhës shqipe për klasën e 3-të dhe të 4-t në vitet 1950-1971.

Në 25 nëntor 1972 Kolë Koci bashkë me figura të tjera të shquara të letrave shqipe si: Eqerem Çabej, Androki Kostallari, Aleks Buda, Rexhep Qosja, Jup Kastrati, Fahri Beçi, Dhori Qiriazi, Ismail Kadare, marrin pjesë si delegatë në Kongresin e Drejtshkrimit të Gjuhës Shqipe ku u hartuan rregullat e drejtshkrimit të gjuhës duke patur parasysh edhe ndryshimet që pëson gjuha letrare si dhe çështje të reja që nxjerr praktika gjuhësore. Kolë Koci ishte një nga nënshkruesit e Rezolutës së Kongresit të Drejtshkrimit të Gjuhës Shqipe.

Për të gjithë këtë kontribut të shquar Kolë Koci mori titullin e lartë “Mësues i Popullit” ndërsa në 1965 ai fitoi titullin e Kandidatit të Shkencave Pedagogjike.

Ai vdiq më 29.08.1989 në Tiranë.

Kolë Koci është padyshim një nga personalitetet më të shquara në fushën e arsimit. Vepra dhe puna e tij kanë qënë faktor mjaft i rëndësishëm në përmirësimin e mësimdhënies dhe ngritjen cilësore të arsimit në Shqipëri.

## Shih edhe 
* Arsimi kombëtar
Sean Saifa Wall

**Sean Saifa Wall** është një person interseks me ngjyrë, advokues për të drejtat e personave interseks dhe ish president i organizatës *Interact Advocates for Intersex Youth.*Ai ka realizuar një sërë publikimesh dhe punon në advokimin për çështjet intersex dhe të HIV-it si dhe ka realizuar një sërë dokumentarësh për çështje  sociale. 

## Fillimet në jetë dhe karriera
Sean Saifa Wall e ka përshkruar fëmijërinë dhe procesin e rritjes në Bronx në 1980 me pjesëtarë të tjerë interseks në familje. Në një intervistë me Pidgeon Pagonis ai përshkruan se si xhaxhai i tij ishte detyruar të flinte në kolltukun e spitalit pas një ndërhyrje kirurgjikale, për shkak të diskriminimit. Ai hoqi paralele duke u shprehur: *“Edhe pse në pamje të parë duken tema të ndryshme, ato ndajnë një emërues të përbashkët, dhuna ndaj grupeve të margjinalizuar”.* Diagnostikuar me sindromën “partial androgen insensitivity”, ai ishte subjekt i ndërhyrjes kirurgjikale në moshën 13 vjeçare, duke e kushtëzuar për të marrë gjatë gjithë jetës terapinë hormonale. 

Wall bëri vullnetaren pranë organizatës jo-qeveritare njujorkeze Gay Men's Health Crisis në moshën 14 vjeçare, përpara studimeve në  Williams College. Ai udhëtoi më vonë drejt Kubës për të dokumentuar sistemin shëndetësor lokal. 

## Aktivizmi
Wall shërbeu si president i “Interact Advocates for Intersex Youth” për tre vite. 

Në 2015 Wall iu bashkua një bordi ndërkombëtar këshillimi për të parën iniciativë filantropike *Intersex Human Rights Fund* të themeluar prej *Astraea Lesbian Foundation for Justice*.  Ai ka zhvilluar gjithashtu një projekt artistik me titull EMERGE.

Pjesë e punës së tij këshilluese janë intervistat për *Nightline*, *BuzzFeed*, *HuffPost Live* si dhe ka shkruar për *Advocate* dhe *Quartz*. Wall ka qenë ligjërues në TEDxGrandRapids në maj 2015.

## References
Velenje

**Velenje** është qyteti i pestë më i madh në Slloveni dhe seli i komunës së Velenje. Ndodhet 75 km prej kryeqytetit Lubljana dhe Mariborit dhe 25 km prej qytetit të tretë më të madh, Celje.

## Arsimi
Velenje ka gjashtë shkolla fillore, shtatë shkolla të larta, një universitet dhe një shkollë muzike.

## Ekonomia
Velenje është një nga qendrat ekonomike në Slloveni, pajisur me infrastrukturë moderne. Zhvillimi ekonomik bazohet në industrinë e energjisë, përpunimit të metaleve dhe ndërtimit. Shërbimet e mbrojtjes së mjedisit, artizanatit dhe tregtisë kanë përjetuar një zhvillim të qëndrueshëm. Qyteti ka tre qendra të mëdha tregtare. Këtu përfshihen Hypermarket Mercator Velenje, Velenjka dhe Qendra Tregtare Velenje.

## Binjakëzimet
* Esslingen am Neckar, Gjermani
* Neath Port Talbot, Uells
* Split, Kroaci
* Udine, Itali

## Referime
Lista e maceve më të mëdha

Kjo **listë e maceve më të mëdhaja** tregon dhjetë specie të familjes Felidae, të renditura sipas masës maksimale të regjistruara. Lista nuk përmban hibridë të maceve.

## Shiko edhe 
* Feliformia
* Caniformia
* Tigri kundër luanit

## Referime
Christiane Völling

**Christiane Völling** është personi i parë interseks që ka ngritur padi për ndërhyrjen kirurgjikale, të cilësuar si një ndërhyrje të pavullnetshme dhe pa rspektuar miratimin e pacientit në fjalë. Christiane mori shumën prej 100.000 eurosh nga Gjykata Rajonale e Cologne. 

## Historiku
Völling lindi në 1959 me sindromën e hiperplasisë. Ajo kishte ambiguitet seksual dhe iu caktua seksi mashkullor. Ajo kishte një pubertet të përshpejtuar ndaj mjekra e  saj u rrit shpejt.
 
Gjatë heqjes së apendisitit në moshën 14 vjeçare, adoleshentes iu gjetën dhe organe të tjera femërore të riprodhimit, duke përfshirë këtu vezoret dhe tuba fallopianë. Inde testikulare nuk iu gjetën, por Christiane u diagnostikua me ambiguitet seksual. Asaj iu komunikua për ekzistencën e organeve femërore dhe iu tha se 60% është femërore. Për shkak të këtij ekzaminimi Völling kaloi një periudhë të vështirë dhe depresive. Karakteristikat e saj femërore kromozoniale u identifikuan që në 1977 por nuk iu komunikua Christiane. Në moshën 18 vjeçare, në 12 gusht 1977 asaj i hiqen përmes kirurgjisë organet seksuale, duke përfshirë këtu organet riprodhuese. Letrat mjekësore dëftojnë se qëllimi i kirurgjisë ishte eleminimi i testikujve, por një gjë e tillë nuk ishte pjesë e operacionit. 

Völling vijoi të jetojë nën identitetin e djalit për një periudhë, por më vonë nisi tranzicionin gjinor. Në 2006 Völling arriti të aksesojë të dhënat mjekësore dhe zbuloi diagnozën kromozomike si dhe natyrën e kirurgjisë në 1977. 

## References
Jorgo Papingji

**Jorgo Papingji** (Vlorë, 10 qershor 1942 - Tiranë, 21 mars 2024) ishte një autor dhe poet shqiptar, i njohur për këngët e tij të shumta që morën pjesë në "Festivali i Këngës".

Ai ka shkruar 5 këngë fituese në "Festivali i Këngës", njëri prej të cilave ka marrë pjesë edhe në Festivalin Evropian i Këngës në vitin 2014.

Ai është emëruar "Mjeshtri i Madh".

Jorgo Papingji ka shkruar mbi 4000 këngë.

10 qershor 1942 U Lind Më

21 mars 2024 Vdiq Më

### Këngë që morën pjesë në Festivalin i Këngës në RTSH 
*1980 – "Kur jemi bashkë të dy" (i kryer nga Luan Zhegu)
*1990 – "Askush s'do ta besojë" (i kryer nga Anita Bitri, fitues)
*1991 – "Fat dhë jetë" (i kryer nga Anita Bitri)
*1993 – "Kur e humba një dashuri" (i kryer nga Manjola Nallbani, fitues)
*1993 – "Rri me mua" (i kryer nga Mira Konçi)
*1994 – "I thuaj jo" (i kryer nga Ardit Gjebrea)
*1995 – "E doni dashurinë" (i kryer nga Luan Zhegu dhe Ledina Çelo)
*1999 – "S'jam tribu" (i kryer nga Aurela Gaçe, fitues)
*1999 – "Apokalipsi" (i kryer nga Irma dhe Eranda Libohova)
*2001 – "Jetoj" (i kryer nga Aurela Gaçe, fitues)
*2004 – "Hëna dhe yjët dashurojnë" (i kryer nga Luiz Ejlli)
*2004 - "Puthjen nuk ta kam harruar" (i kryer nga Klajdi Musabelliu)
*2005 – "E dua këngën" (i kryer nga Evis Mula)
*2007 – "Po lind një yll" (i kryer nga Rosela Gjylbegu)
*2009 – "Në pasqyrë" (i kryer nga Anjeza Shahini)
*2010 – "Mirëmbrëma ëngjëlli im" (i kryer nga Dorina Garuci)
*2011 – "Këngën time merr vehtë" (i kryer nga Bashkim Alibali)
*2011 – "Më ler të të dua" (i kryer nga Mariza Ikonomi)
*2012 – "Kush ta dha këtë emër" (i kryer nga Hersiana Matmuja)
*2013 – "Zemërimi i një natë" (i kryer nga  Hersiana Matmuja, fitues)
*2014 – "Vetëm të ti bësoj" (i kryer nga Klajdi Musabelliu)

### Këngë që morën pjesë në festivalin Kënga Magjike 
*1999 – "Vetëm një fjalë" (i kryer nga Elsa Lila, fitues)

### Këngë që morën pjesë në Festivalin Evropian i Këngës 
*2014 – "One Night's Anger" (i kryer nga Hersiana Matmuja)

### Këngë që morën pjesë në Junior Eurovision Song Contest
2012 – "Kam një këngë vetëm për ju" (i kryer nga Igzidora Gjeta)

## Referime
## Referime 
* teksteshqip
Faisal Ghazawi

**Dr.Faisal Xhamil Hasam Ghazawi** (Arabisht: **د. فيصل جميل حسن غزاوي**; lindi në vitin 1966) është imam dhe hatib në Xhaminë e Shenjtë në Mekë. 
 Ai është dekan në Fakultetin e Davetit në Universitetin Umm el-Kura.

## Referime
Dora Ratjen

**Heinrich Ratjen** (20 nëntor 1918- 22 prill 2008) lindur me emrin **Dora Ratjen**, ishte një atlet gjerman që garoi në Gjermani në kategorinë e kërcimit të lartë në Lojërat Olimpike Verore në 1936 në Berlin, duke zënë pozicionin e katërt por u zbulua më vonë se ishte djalë. Në disa raportime në media ai u referua si Hermann Ratjen dhe Horst Ratjen. 

## Kontroversiteti mbi gjininë
Në 21 shtator 1938 Ratjen mori një tren ekspres nga Vjena në Cologne. Një prej stafit të trenit raportoi në stacionin policor në Magdeburg se brenda në tren ndodhej një burrë i veshur si grua. Ratjen u detyrua të zbresi nga treni dhe u pyet nga policia. Ai iu tregoi dokumentat personale ku thuhej se ishte grua, por pas disa momentesh hezitimi e pranoi se ishte djalë dhe rrëfeu historinë e tij. Një mjek u thirr dhe pas një ekzaminimi u raportua se Ratjen është djalë në të vërtet. Gjithsesi mjeku u shpreh se interseksualiteti gjenital i Ratjen nuk e lejon këtë të fundit në realizimin e marrëdhënieve seksuale. 

Atleti u arrestua dhe u dërgua në sanatoriumin për sportistët Hohenlychen për teste të mëtejshme, me të njëjtat rezultate. Procedimi penal vijoi deri në 10 mars 1939 kur prokurori u shpreh: *“Nuk besoj të kemi të bëjmë me mashtrim”*. Dora u zotua të thotë se nuk do të merrej më me sport pas ngjarjeve të fundit. Babai i atletit, Heinrich Ratjen fillimisht insistoi që Dora duhet të vijonte të trajtohej si vajzë, por në 29 mars 1939 iu shkruajti policëve në Bremen: *“Duke ndjekur ndryshimet në regjistrin civil sa i përket seksit të fëmijës, unë do të propozoja që emri i fëmijës të ndryshojë në Heinrich”*. Medalja e artë që Ratjen kishte fituar u kthye mbrapsht dhe emri i tij u ndryshua përfundimisht. 

## References
Fifi

**Filloreta Raçi** (lindur më 31 mars 1994), e njohur me emrin skenik **Fifi**, është këngëtare dhe tekstshkruese shqiptare nga Kosova.

## Jeta e hershme 
U lind në 31 mars 1994, në Herten, Gjermani. Fëmijërinë e ka kaluar pjesërisht në dy vende, në Kosovë dhe Gjermani. Fëmijërinë e kaloi pjesërisht në Kosovë dhe Gjermani. Ka studiuar në Akedeminë e Arteve, dega e arteve dramatike për regji teatri. Pasioni për muzikën ka lindur që në vogëli ku ka mbaruar shkollën 8-vjeçare "Prenk Jakova" për muzikë në Prishtinë. Pasion tjetër përveç muzikës ka shkrimin, teatrin dhe gjithçka lidhur me botën e artit. 

## Karriera muzikore 
Karrierën muzikore e ka nisur që në moshën 10-vjeçare ku ka qënë pjesmarrëse në korin e shkollës.

Dalja e parë publike ka qënë në show-n televiziv *Albanians Got Talent* në moshën 15-vjeçare. 

Në poshën 16 vjeçare ka qënë pjese e Top Fest me këngën “Se engjull ishe ti”.

Ka qënë pjesëmarrëse në Top fest 9 me këngën “Si qiell si diell”.

Bashkëpunimet e para muzikore kanë qënë me Çiljetën dhe Lil Kolin me këngën “Big Booty”, e publikuar në vitin 2015. Gjithashtu “Kus kus” në bashkëpunim me Eri Dee e publikuar në vitin 2016-të ndërsa kënga e parë ka qënë “Frymom Mu”.

Pas gati afro 7 muajsh rikthehet në Janar të 2017 me këngën “Dashnia nuk osht falas”, dhe pas tre muajsh publikon këngën “Dope”.

Kënga “Limonat” është publikuar në Korrik të 2017 dhe më pas rikthehet sërish në të njëjtin muaj me bashkëpunimin më këngëtaren Aurela Gace “S’nuk”.

Ka qënë pjesmarrëse në Këngën  Magjike 2017 më këngën “Zhurmë” ku u vlerësua edhe me çmimet “Best hit” dhe “vendi i tretë”.

Në shkurt të 2018-tës Fifi solli dy projekte brënda ditës "Nanush 1" dhe “Nanush 2”.

Ndërkohë në gusht të 2018 u rikthye në bashkëpunim me Lamar më këngën “Habibi”.

## Diskografia 
### Lista e këngëve (singles) 
* *Fifi ft. Lamar - Habibi,* publikuar më 21.08.2018
* *Fifi - Nanush 1,* publikuar më 10.02.2018 
* *Fifi - Nanush 2,* publikuar më 10.02.2018
* ''Aurela Gace ft. Fifi - S' nuk,* publikuar më 29.07.2017
* *Fifi – Limonat,* publikuar më 07.07.2017
* *Fifi & Eri Dee - Dope,* publikuar më 01.04.2017
* *Fifi - Dashnia nuk osht falas,* publikuar më 28.01.2017
* *Fifi & Eri Dee - Kus kus,* publikuar më 30.04.2016
* *Ciljeta ft. Lil Koli & Filloreta - Big Booty,* publikuar më 22.12.2015

## Festivalet dhe çmimet 
## Aneks 
Emrin artistik *Fifi'' e ka marrë nga shkurtimi i emrit të saj Filloreta, ky emër i ka ngelur nga menaxheri i saj muzikor Blendi Kalivaçi. 

Një ndër këngët e saj të preferuara mbetet "Dashnia nuk osht falas“. Ndërkohë kënga pjesëmarrëse në Këngën Magjike “Zhurmë” ka qënë e inspiruar nga një histori e vërtetë por jo dedikim.

Fifi inspirohet nga shumë artistë të huaj ku mund të rendisim: Jessie j, Katy Perry, Eminem, Beyoncé, Nina Simone, Christina Aguilera, Adele, Nicki Minaj, Lady Gaga, Tupac, Dr. Dre, Celine Dion, Etta James.

Momentalisht ka lidhur një marrëveshje me BuzzSneakerStation me përfaqësi në Shqipëri.

## Referime 
## Lidhje te jashtme 
Profili zyrtare në Instagram: Fifi.official

Faqja zyrtare në Facebook: Fifi.official
Kepi

**Kepi** është një breg shkëmbor që zgjatet në det. Ndërsa çipi është një rrip toke i vogël e me majë të hollë.
Ubej ibën Halef

**Ubay ibn Khalaf** (Arabisht: **أبي بن خلف**) ishte jo-muslimanë dhe armik i profetit Muhammed.

## Biografia 
Ai pagoi shpërblesën e tij pas Betejës së Bedrit, por u vra nga Muhammedi me shtizë në Betejën e Uhudit.

Ibn Kajim el-Xheuzi tha - duke shpjeguar Betejën e Uhudit: 

Muhammedi u kthye kah muslimanët dhe i pari që e njohu nën armaturën e tij ishte Ka'b ibn Malik, i cili bërtiti në krye të zërit të tij: "O muslimanë! Gëzohuni! Ky është i Dërguari i Allahut. Ai e tregoi atë për të qetësuar, dhe muslimanët u mblodhën rreth tij dhe shkuan me të në kodrën malore ku ai kishte fushuar. Midis tyre ishin Ebu Bekri, Omeri, Aliu, El-Harith ibn el-Simmah el-Ensari dhe të tjerë. Kur iu afruan malit, Ubayy ibn Khalaf, i cili ishte në një kalë me emrin e të cilit ishte al-Iwadh, e kapi Muhammedin. Armiku i Allahut kishte pohuar se do të vriste të atë duke e hipur këtë kalë. Kur i afrohej atij, Muhammedi mori një shtizë nga el-Harith ibn el-Simmah dhe e vrau atë me të. E goditi atë në klavikulën e tij dhe armiku i Allahut u tërhoq në humbje. Mushrikët i thanë: "Për Allahun, s'ka asgjë të keqe me ty. Ai tha: "Pasha Allahun, nëse ka ndodhur me mua familja e Dhu'l-Majaaz, ata do të kishin vdekur. Ai e ushqente kalin e tij në Meke dhe thoshte: "Do ta vras ​​Muhammedin duke e hipur në atë. Lajmi i kësaj gjëje arriti tek Muhammedi dhe ai tha: "Përkundrazi do ta vras nëse do Allahu." Kur e goditi atë, armiku i Allahut kujtoi se Muhammedi kishin thënë: "Më tepër unë do ta vras", dhe ai ishte i sigurt se do të vdiste nga kjo plagë. Dhe ai vdiq nga ai në Sarif kur u kthye në Mekë.

## Referime
Dobi (Harry Potter)

**Dobi** është një xhuxh shtëpiak në serinë Harry Potter.

Ai së pari ishte zotëruar nga Familja Mallfoi dhe shfaqet për herë të parë te *Harry Potter dhe Dhoma e të Fshehtave* për ta bërë Harrin të heq dorë nga rikthimi në Hoguorts. Dobi më vonë tenton ta mbajë Harrin larg Hoguortsit, duke ia mbyllur me magji hyrjen e fshehtë të Platformës 9¾, për ta penguar atë, teksa protagonistët ngasin makinën fluturuese Ford Anglia të Artur Uezlit për të shkuar në shkollë. Gjatë një ndeshjeje Kuidiçi, Dobi magjeps një Fluturak për ta ndjekë Harrin, me shpresë që t'i shkaktojë atij mjaftueshëm lëndime për t'u dërguar në shtëpi, por Fluturaku ia del ta thyejë vetëm krahun e Harrit. Dobi zbulon se, kur një xhuxhi shtëpiak të robëruar i jepet ndonjë rrobë nga pronari i tij, ai më pas bëhet xhuxh i lirë dhe kur Harri (pasi kthehet nga Dhoma e të Fshehtave) zbulon se zotëriu i Dobit është Lusius Mallfoi, mashtron Mallfoin për ta liruar Dobin, një akt ky, heroik, që siguron besnikërinë e pavdekshme të xhuxhit shtëpiak. Tani ai do të ishte i gatshëm ta shpëtonte Harri Poterin, pa marrë parasysh nëse do ta rrezikonte jetën e tij, sepse fundja, "Harri Poter e liroi Dobin!"

## Dobi te Kupa e Zjarrit
Dobi rikthehet te *Kupa e Zjarrit*. Tani xhuxhi i lirë gjen punë me pagesë në Hoguorts. Dobi shpejt bëhet xhuxhi i vetëm për ta pastruar dhomën e përbashkët të Grifartit, ku Hermiona lë kësula të dekoruara gjysmë të fshehura për xhuxhët, në mënyrë që të lironte xhuxhët, por ata e marrin si ofendim.

## Dobi te Urdhri i Feniksit
Dobi shfaqet më vonë te *Urdhri i Feniksit*, për t'i treguar Harrit Dhomën e Nevojave, të cilën Harri e shfrytëzon për mbledhjet e fshehta të Ushtrisë së Urtimorit. Kur Profesoresha Umbrixh i zbulon mbledhjet më vonë, Dobi vjen t'i lajmërojë pjesëtarët e grupit.
## Dobi te Princi Gjakpërzier
Te *Princi Gjakpërzier*, Harri ia beson Dobit kujdesjen e njërit nga lloji i tij, Kriçerit, kur e urdhëron të punojë në kuzhinën e Hoguortsit bashkë me xhuxhët tjerë. Më vonë, i cakton ata të dy, Dobin dhe Kriçerin për ta ndjekë Drako Mallfoin
## Dobi te Dhuratat e Vdekjes
Dobi shfaqet për herë të fundit te *Dhuratat e Vdekjes* kur Aberforth Urtimori e dërgon për t'i shpëtuar protagonistët nga Vila e Mallfonjve, pasi që Harri i kërkon Aberforthit ndihmë kur e sheh syrin e tij në pasqyrën e Siriusit, por gjatë procesit, Dobin e vret Bellatriks Lestrejnxhi. Ai varroset te Vila Guaska dhe mbi gurin e varrit Harri shkruan Epitafin "Këtu Pushon Dobi, Një Xhuxh i Lirë".
## Prejardhja e emrit 
Emri i Dobit është huazuar nga një krijesë e folklorit anglez. Kjo krijesë kryen punët e përditshme shtëpiake dhe është i mirë me fëmijët, siç është personazhi në seri.
## Roli në filma
Zëri i Dobit është realizuar nga Toby Jones në filmat Harry Potter dhe Dhoma e të Fshehtave dhe Harry Potter dhe Dhuratat e Vdekjes Pjesa e Parë. 
IGN caktoi Dobin si personazhi i 24-të i *Harry Potter*, ku vdekja e tij përshkruhet si "njëra nga momentet më prekëse të serisë"
Në *NextMovie.com*, Dobi është votuar si krijesa magjike e preferuar numër 1 prej serisë *Harry Potter*.

## Lidhje të jashtme
Gaforrja e kaltër

parapamje|Gaforrja blu
**Gaforrja e kaltër** është një lloj gaforreje që jeton në Atlantikun Perëndimor, kryesisht në brigjet lindore të SHBA-ve dhe në Gjirin e Meksikës. 

Mund të arrijë gjerësi deri në 23 cm, dhe ka ngjyrë të theksuar bojëqielli, e me pinca e kthetra ngjyrë të kuqe. 
Është lloj i huaj pushtues në Detin Mesdhe, dhe në 10 vitet e fundit ka pushtuar dhe bregdetin shqiptar, sidomos zonat lagunore. Shtimi i tepërt i saj ka dëmtuar llojet vendase të gaforreve. Në Lagunën e Vilunit, gaforrja blu tashmë është gaforrja dominuese, duke zhdukur apo zvogëluar tej mase popullatat e gaforreve vendase.
Levi Suydam

**Levi Suydam** ishte një pronar tokash, person interseks që jetoi në shekullin e 19. Në 1843 në zgjedhjet lokale në Salisbury, Connecticut, Suydam u prezantua si pronar tokash (gjinia mashkullore), për të plotësuar kriteret e regjistrimit si votues. Gjithsesi atij iu kërkua ti nënshtrohej ekzaminimeve mjekësore në lidhje me përcaktimin e seksit të tij. 

## Formimi
Në kohë e zgjedhjeve lokale që po zhvilloheshin, ende nuk ishte miratuar amendamenti me numër 19 që lejonte gratë të votonin. Kjo pra dëftonte rëndësinë e seksit në garantimin e të drejtës së votës. Përveç kësaj, Connecticut shtoi kriterin se për të votuar elektrorati duhet të gëzonte prona, një nen që mbeti në fuqi deri në 1845. Në këto kushte Suydam regjistrohet si votues. 

Gjatë kësaj periudhe mjekësia njeh zhvillime në fushën e mirë përcaktimit të seksit të një personi. Në rastin e një personi interseks, nëse ky i fundit e fshihte gjendjen e ambiguitet seksual, atëhere ai procedohej penalisht. 

## Ekzaminimet mjekësore
Pronat që gëzonte Suydam nuk u vunë asnjëherë në diskutim, por shumë persona nisën të dyshonin rreth gjinisë së Suydam, i cili dukej më shumë femëror sesa mashkullor, duke e kthyer në të paligjshëm për të votuar si dhe duke rritur dyshimet për mashtrim. 

Ndaj Suydam iu nënshtrua ekzaminimeve mjekësore kur rezultoi se ai i përkiste seksit mashkull. Pas zgjedhjeve u zbulua se Suydam kishte menstruacione dhe për këtë arsye u bënë disa ekzaminime të tjera. Mbi të u shtuan të tjera spekulime rreth karakteristikave të tij seksuale.   
## Referime
Mustafi

**Mustafi** është mbiemri i personave në vijim:
*Bukurie Mustafi (1969–), akademik shqiptar
*Nebi Mustafi (1976–), futbollist shqiptar nga Maqedonia
*Orhan Mustafi (1990–), futbollist shqiptar
*Skënder Mustafi (1979–), shkrimtar shqiptar
*Shkodran Mustafi (1992–), futbollist gjerman me origjinë shqiptare
## Referime
Abetare e gjuhësë shqip

**Abetare e gjuhësë shqip** me autor Sami Frashëri. Botuar në Kostandinopojë nga Shtypshkronja "Rufeja", në vitin 1909. Faqe 65 .

Shënim: (Me alfabetin e Stambollit).

## Shih edhe 
* Abetarja
Abetare shqip

**Abetare shqip**

Titulli: Abetare shqip

Botimi: Përshtypje e dytë

Vendi i botimit: Sofje

Botuar: Shtypshkronja "Mbrothësia"

Viti i botimit: 1902

Të dhëna fizike: 16 faqe ; 19 cm

"Abetare shqip"  është një libër i hershëm mësimor i gjuhës shqipe, i botuar në vitin 1902 në Sofje nga shtypshkronja "Mbrothësia". Ky libër shërben si një nga materialet themelore për mësimin e alfabetit dhe shkrim-leximit të gjuhës shqipe. Përshtypja e dytë e librit tregon për popullaritetin dhe rëndësinë e tij për përhapjen e gjuhës dhe kulturës shqiptare në fillim të shekullit të 20-të. Në përshkrimin fizik, abetarja ka një madhësi të vogël me vetëm 16 faqe, duke e bërë atë të lehtë për përdorim praktik dhe mbajtje nga nxënësit.

Kopja e disponueshme e librit "Abetare shqip" nuk përmban fletën e titullit, dhe të dhënat e saj janë marrë nga kopertina e jashtme. Kjo gjë është një fenomen i zakonshëm për libra të kohës, të cilët shpesh herë kanë kaluar nëpër duar të shumta dhe mund të kenë humbur disa nga elementët e tyre origjinalë.

Ky libër është një element kyç në historinë e zhvillimit të arsimit shqip dhe në procesin e formimit të identitetit kombëtar shqiptar. Në fund të shekullit të 19-të dhe fillim të shekullit të 20-të, botime të tilla ishin thelbësore për të ruajtur dhe përhapur gjuhën dhe kulturën shqipe, sidomos në diasporë dhe në komunitetet shqiptare të Ballkanit, përfshirë Sofjen, e cila ishte një qendër e rëndësishme e rilindasve shqiptarë.

Ky botim i "Abetare shqip" përfaqëson një hap të rëndësishëm në historinë e arsimit dhe kulturës shqiptare, duke mbajtur gjallë gjuhën dhe identitetin kombëtar përmes përhapjes së dijeve bazë mbi alfabetin dhe shkrim-leximin.

## Shih edhe 
* Abetarja

## Burimet
Bernardo Provenzano

**Bernado Provenzano** (lindur 31 Janar 1933 - vdiq 13 Korrik 2016) i njohur si **Binnu u tartturi** apo **Kontabilisti** ka qenë një antar i mafias sicilane të quajtur Koza Nostra. Provenzano ka qenë një nga kokat e klanit mafioz me emrin *Corleonesi* (*Korleonezi*) nje nga klanet me te rrezikshem te te organizates mafioze Cosa Nostra (Koza Nostra) dhe dyshohet se ai ka qenë bosi i bosave të Koza Nostres pasi që Salvatore Riina u kap në vitin 1992. Provenzano ishte kreu i Koza Nostras deri sa u arrestua në vitin 2006.

Nofkat e tij ishin si *Binnu u tartturi* (*Binnu traktori*) sepse sipas një te penduari dhe deshmitari te qeverise ai i shtypte njerzit poshte sikur traktor, ndersa ai quhej edhe si *Kontabilisti*per shak se ai intresohej edhe per detajet më të vogla brenda mafias në krahsim me bosët e tjere me te dhunshem. Ai ishte bashkepunetori me i ngushte i Salvatore Riina-se bosit famekeq te te Koza Nostras dhe se bashku ishin pergjegjes per reth 200 vrasje ne Sicili

Pas renies se Riinas ai udhehoqi nje model te ri te mafias i cili organizohej ne menyre me demokratike ne krahasim me modelin e Totto Riinas i cili ishte model i centralizuar i mafias dhe u quajt **Provenzano New Mafia**

## Rinia
## Kariera e hershme kriminale
## *Corleonesi*
## Ngritja ne fuqi
## Provenzano New Mafia
## Operacioni Gotha dhe arrestimi
## Vdekja
Provenzano vdiq me 13 Korrik 2016 ne Milan nga kanceri i fikshezes se urines, pas vdekjes trupi i tij u dogj dhe u varros ne shtepine e tij e tij ne Corleone
## Referimet
Marino Tartaglia

thumb|Marino Tartaglia
**Marino Tartaglia** (3 gusht 1894 – 21 prill 1984)

## Biografia 
Marino Tartaglia lindi në Zagreb. Ai përfundoi shkollën fillore dhe shkollën e lartë mbretëror në Split. Në vitin 1907, ai takoi Emanuel Vidoviq, dhe u bë i interesuar në pikturë. first to Firencia, pastaj në Romë, ku në vitin 1913 ai u regjistrua në *Instituto Superiore di Belle Arti*.

Ai kaloi kohën e tij në Split (1918–1921), pastaj udhëtoi në Vienë, Beograd, dhe Paris. Duke u kthye në Zagreb më 1931, me kërkesën e Vladimir Beciq, Tartaglia filloi punën si mësues stazhier në Akademinë e Arteve të Bukura, duke u bërë ligjërues në vitin 1940, ndihmës profesor më 1944, dhe profesor në vitin 1947.
* *Valëpritësa të vogël* (*Mali lukobran*), 1927
* *Peizazh* (*Pejsaž*), 1928
* *Portreti i Zonjës Fink I* (*Portret gđe Fink I*), 1935
* *Gruaja ime* (*Moja žena*), 1936
* *Piktori* (*Slikar*), 1966
* *Lulet I* (*Cvijeće I*), 1966

## Referime
Ludwig Boltzmann

**Ludwig Eduard Boltzmann** (Vjenë, Austri, 20 shkurt 1844 - Duino, Itali, 5 shtator 1906) ishte një fizikan, matematikan dhe filozof austriak.

Boltzmann ishte një nga fizikantët teorikë më të rëndësishëm të të gjitha kohërave.

Reputacioni i tij është për shkak të hulumtimit në termodinamikë dhe mekanikës statistikore (Ekuacioni themelor i teorisë kinetike të gazeve dhe ligji i dytë i termodinamikës).

Ai gjithashtu dha një kontribut të rëndësishëm në mekanikë, elektromagnetizëm, matematikë dhe filozofi.

Ai ishte një figurë e diskutueshme dhe idetë e tij inovative shpesh ishin keqkuptuar dhe kundërshtuar.
Në veçanti, pasioni i tij për matematizëm ekstrem i dha atij pseudonimin e "terroristit algjebrik".

## Publikime 
* 
* 
* 
* 
*
Një i tretë

**"Një i tretë"** film me metrazh të shkurtër. Prodhim i vitit 1988kinostudio Shqipëria e Re. Bazuar në tregimin e Dritëro Agolli me të njëjtin titull. Regjizor: Fatmir Koçi, Skenaristë: Fatmir Koçi Petrit Ruka

## Aktorët 
* Kol Kaftalli

* Audoleon Rubolino
Dhurata Bozdo

**Dhurata Bozdo** (Shijak, 1931 - 29 gusht 2018) ka qenë arsimtare dhe romancierje shqiptare.

## Biografia 
U lind më 1931 në Shijak në familjen Deliallisi. Studimet e larta i kreu në degën Gjuhë-Letërsi dhe më pas iu përkushtua për gjithë jetën e saj mësuesisë dhe letrave shqipe. Shkrimtarja Bozdo, ishte anëtare përgjatë gjithë jetës së saj e Lidhjes së Shkrimtareve të Shqipërisë. Ka botuar romanet “Shkëlqim i rremë”, “Përballë dallgëve” dhe “Kush i vrau ato ëndrra?” me dy pjesë.

U nda nga jeta më 29 gusht 2018 në moshën 87-vjeçare. 

## Referime
Jordi Mollà

**Jordi Mollà Perales** (lindi më 1 korrik 1968) është aktor, regjisor dhe skenaristë spanjollë. Si aktorë, Mollà është shumë i njohur në Shtetet e Bashkuara për rolin e tij si Diego Delgado në filmin *Blow*. Mollà gjithashtu ka drejtuar tri filma dhe shkroi dy libra.

Mollà u etiketua si “Tom Cruise i Spanjës” në filmin *Bad Boys II* ku luajti rolin si Johnny Tapia.

## Filmografia
### Regjisorë 
*(1992) *Walter Peralta* (film i shkurtër)
*(1995) *No me importaría irme contigo*(film i shkurtër)
*(2002) *No somos nadie*
*(2012) *88*

### Skenaristë 
* *Walter Peralta* (1993)
* *No me importaría irme contigo* (1995)
* *No somos nadie* (2002)
* *Cinemart* (2007)
* *88* (2012)
* *Duelo* (2014)

### Aktorë 
*(1992) *Revólver*.
*(1992) *Jamón, jamón*
*(1993) *Historias de la puta mili*
*(1994) *Le fusil de bois*
*(1994) *Todo es mentira*
*(1994) *Historia prej Kronen*
*(1994) *Mi hermano del alma*
*(1994) *Alegre ma non troppo*
*(1995) *Lulja e Sekretit Tim*
*(1995) *Los hombres siempre mienten*
*(1996) *La cible*
*(1996) *La Celestina*
*(1997) *Perdona bonita, pero Lucas me quería a mí*
*(1997) *La buena estrella*
*(1998) *Los años bárbaros*
*(1998) *Dollar for the Dead*
*(1998) *El pianista*
*(1999) *Volavérunt*
*(1999) *Askush nuk e din askënd*
*(2000) *Segunda piel*
*(2001) *Zëri i Detit*
*(2001) *Blow*
*(2002) *No somos nadie*
*(2003) *The Tulse Luper Suitcases: The Moab Story*
*(2003) *Bad Boys II*
*(2004) *The Alamo*
*(2004) *The Tulse Luper Suitcases*
*(2005) *Ausentes*
*(2006) *GAL*
*(2006) *Sultanes del sur*
*(2007) *Elizabeta: Epoka e Artë*
*(2008) *La conjura de El Escorial*
*(2010) *El cónsul de Sodoma*
*(2010) *Knight and Day*
*(2010) *Inhale*
*(2010) *Zenitram*
*(2011) *There Be Dragons*
*(2011) *Colombiana*
*(2011) *Bunraku*
*(2012) *Call of Duty: Black Ops II*
*(2012) *Una pistola en cada mano*
*(2013) *Riddick*
*(2015) *Tiempo límite*
*(2015) *Latin Lover*
*(2015) *Në Zemrën e Detit*
*(2016) *The Godmother*
*(2016) *Criminal*
*(2016) *Quel bravo Ragazzo*
*(2016) *Treintona, soltera y fantástica*
*(2017) *Operación Concha*
*(2018) *Ibiza*

### Aktorë në dublim 
*(2016) '[Alisa, que no fue así, si Philipp Soleko
Kallami i peshkimit

**Kallami i peshkimit** është shufra e peshkimit,  një instrument i përdorur për peshkimin e peshkut të vogël dhe të mesëm kryesisht për qëllime sportive dhe hobby.

## Përshkrim
Në përgjithësi është një kallam me gjatësi të ndryshueshme në të cilën është fiksuar një fije transparente (filispanje prej najloni) dhe më pas një grep. Mund të prodhohet me një sërë materialesh ( fije qelqi, fibra karboni dhe alumin) me karakteristika dhe nivele të ndryshme fleksibiliteti.

Ndër modelet të kallamave kryesore  përmendim:

*Kallam fiks(ose pa cikrik): flispanja lidhet në fund të kallamit dhe ka një gjatësi të caktuar janë kallamat më të thjeshta dhe përdoren kryesisht për peshkim në liqen, por edhe për peshkim në lumenj, si dhe për peshkim në det nga bregdesi ose shkëmbinjte afer detit.

*Kallam me cikrik: cikriku është një mekanizëm që lejon terheqjen e filispanjes dhe ofron më shumë lehtesi në peshkimin në det. 

Kallamat e peshkimit  prej fibrave të karbonit ose materialeve metalike përbëjnë një rrezik serioz per jeten nese vijnë në kontakt me linjat elektrike.

## Referime
Morgan Holmes

**Morgan Holmes** është një sociologe kanadeze dhe profesoreshë në Universitetin Wilfrid Laurier, Ontario. Ajo është shkrimtare dhe aktiviste interseks si dhe ka qenë anëtarë e organizatës *Intersex Society of North America*. 

## Jeta e hershme
Holmes iu nënshtrua një ndërhyrjeje kirurgjikale gjenitale, të cilësuar si normalizuese për klitorin në moshën 7 vjeçare në një spital në Toronto. Kjo ndërhyrje e ka ndryshuar jetën e saj, pasi i duhet të realizojë vizita të shpeshta, ka pasur eksperienca seksuale të komplikuara, frikë prej intimitetit si dhe ndjesinë e turpit e stigmës. Holmes e përshkruan këtë ndërhyrje si diçka që sjell pasoja në shëndet.
 
Holmes e cilëson veten akoma interseksuale edhe pas ndërhyrjes kirurgjikale. 

## References
Leard Sadriu

**Leard Sadriu** (lindi më 22 prill 2001) është futbollistë kosovarë i cili luan për klubin maqedonas Shkëndija.

## Karriera
### Shkëndija
Më 14 dhjetor 2017. Sadriu u bashkua me klubin Shkëndija dhe nënshkroi kontratë tri vjeçare. Më 25 janar 2018, klubi konfirmoi se transferimi i Sadriut ishte i përhershëm. Më 7 prill 2018, ai bëri debutimin e tij kundër Renova pas ardhjes si zëvendës në vend të Egzon Bejtullai në minutën e 75.

## Referime
Puma (kthjellim)

***Puma*** shpesh i referohet kugarit.

### Gjinitë 
Në përgjithësi, *Puma* është gjini dhe jo një kafshë
Gjirafa e Masait

**Gjirafa e Masait** (*Giraffa camelopardalis tippelskirchii*), është nënlloji më e madhe e gjirafës. Ajo ndodhet në Afrikën Lindore. Gjirafa e Masait mund të gjendet në Keniën Qendrore dhe Jugore dhe në Tanzani. Ka njolla të dallueshme, të parregullta, të dhëmbëzuara si yje, të cilat shtrihen në thundrat e tyre. Një gungë zakonisht është e pranishme tek meshkujt.

## Taksonomia 
BNRN-ja aktualisht njeh vetëm një specie të gjirafës me nëntë nënspecie. Gjirafa e Masait u përshkrua dhe iu dha emri binomial *Giraffa tippelskirchi* nga zoologu gjerman Paul Matschie në 1898. Gjirafa e Masait u emërua në nder të Herr von Tippelskirch i cili ishte anëtar i një ekspedite shkencore gjermane në Afrikën Gjermane Lindore në atë që tani është Tanzania Veriore në 1896. Tippelskirch solli përsëri lëkurën e një gjirafë femër e Masait nga Liqeni Eusai i cili më vonë u identifikuan si *Giraffa tippelskirchi*.

## Përshkrimi 
Gjirafa e Masait dallon nga njollat e thyera në trupin e saj, gjerësia gjeografike duke përfshirë Keninë Jugore, të gjithë Tanzaninë dhe Luginën e Luangavës në Zambie, dhe provat gjenetike. Kjo është specia më e madhe e gjirafës.

## Statusi 
Të gjitha gjirafat konsiderohen të cënuara për t'u zhdukur nga BNRN dhe popullsia e gjirafës së Masait ka rënë 52% në dekadat e fundit për shkak të gjuetisë dhe humbjes së habitatit. Mbijetesa e viçave të gjirafës ndikohet nga sezoni i lindjes dhe prania lokale sezonale ose mungesa e tufave migratore në distanca të gjata të egra të zebrës. Analiza e metapopulimit tregoi se zonat e mbrojtura ishin të rëndësishme për mbajtjen e gjirafave në peizazhin më të madh. Ruajtja *Në siti* të gjirafave të Masait është duke u bërë nga disa agjenci qeveritare duke përfshirë Parku i Kenias, Parqet Kombëtare të Tanzanisë, Autoriteti i Jetës së e egër së Zamibisë; dhe organizatat joqeveritare duke përfshirë Fonacionin PAMS, dhe Institutin e Jetës së egër. Zonat e ruajtjes së kafshëve të egra në komunitet gjithashtu kanë treguar se janë efektive në mbrojtjen e gjirafave. Në disa kopështe zoologjike, gjirafa e Masati është shtatzënë dhe me sukses ka lindur.

## Galeria 

Masai_Giraffe%2C_Serengeti_National_Park%2C_Tanzania_(2010).jpg|Në Parkun Kombëtar të Serengetit, Tanzani
Maasai_Giraffe_07.JPG|Detajet e kokës
Giraffes_Mikumi_National_Park.jpg|Një çift gjirafash
Young_Maasai_Giraffes.jpg|Dy gjirafa, disa javë të vjetra në Serengeti, Tanzani

## Shiko edhe
* Luani i Masait

## Referime 
## Lidhje të jashtme 
*
Maitreja

**Maitreja** (Sanskrisht: मैत्रेय) ose **Metteyya** (Pali: मेत्तेय्य) konsiderohet buda i së ardhmes sipas eskatologjisë budiste. Sipas traditës budiste, Maitreja është një bodhisattva.

që do të shfaqet në Tokë në të ardhmen, do të arrijë ndriçimin e plotë dhe do të mësojë dharma të pastër. Sipas shkrimeve të shenjta, Maitreja do të jetë pasardhëse e Budës së tanishme, Gautama Buddha (e njohur edhe si Śākyamuni Buddha). Profecia e ardhjes së Maitrejës i referohet një kohe në të ardhmen kur dharma do të jetë harruar nga shumica në botën tokësore.

Si Buda e 5-të dhe e fundit e kalpës aktuale, mësimet e Maitreyas do të synojnë rivendosjen e dharmas, një koncept jetik budizmi. Shumë figura fetare dhe udhëheqës shpirtërorë që pretendojnë të jenë Maitreya gjatë historisë, budistët janë dakord se këto ishin pretendime të rreme, që tregojnë se Maitreya, ende nuk është shfaqur.

## Emri
Emri *Maitreya* rrjedh nga fjala Sanskrit *maitrī* "dashamirës", e cila rrjedh nga emri *mitra* "mik". Forma e Palit *Metteyya* përmendet në *Cakkavatti-Sīhanāda Sutta* (Digha Nikaya 26) i Pāli Canon, dhe poashtu në kapitullin 28 të  Buddhavamsa.

Në këtë kohë një mësim i dukshëm që ai do të fillojë të japë është ai i dhjetë veprave jo moralshme (vrasje, vjedhje, sjellje të keqe seksuale, gënjeshtër, fjalim përçarës, fjalim abuziv, fjalim i kotë, lakmi, qëllim të dëmshëm dhe pikëpamje të gabuara) dhe dhjetë vepra të morlashme (braktisja e: vrasjes, vjedhjes, sjelljes së keqe seksuale, gënjeshtrës, fjalimit përçarës, fjalimit abuziv, fjalimit të pavullnetshëm, lakmisë, qëllimit të dëmshëm dhe pikëpamjeve të gabuara).

Arya Maitreya Mandala, e themeluar nga Anagarika Govinda bazohet në idenë e ardhjes së ardhshme të Maitrejës.

Burimet e Pali thonë se qeniet në kohën e Maitrejës do të jenë shumë më të mëdha se gjatë kohës së Sakyamunit. Në një profeci, dishepujt e tij janë përbuzës ndaj Mahakasyapës, kreu i së cilës nuk është më i madh se një insekt ndaj tyre. Manteli i Budës mezi mbulon dy gishta duke i bërë ata të pyesin se sa i vogël ishte Buddha. Mahākāśyapa thuhet se është mjaft i vogël në krahasim me djegjen në pëllëmbën e dorës së Maitrejas.

## Referime
Mushin

'**Mushin**' në japonisht dhe '**Wuxin**' në kinezisht (無心 "pa mendje") është një gjendje mendore. Medituesit e Zen dhe Daoist thuhet se kanë arritur këtë shkallë, poashtu edhe artistë e trajnuar të arteve marciale. Ata gjithashtu praktikojnë këtë gjatë aktiviteve të tyre ditore.

## Përshkrimi
Mushin arrihet kur mendja e një personi është e lirë nga mendimet e zemërimit, frikës ose egos gjatë luftimit ose jetës së përditshme. Ekziston një mungesë e mendimit dhe gjykimit diskurziv, kështu që personi është plotësisht i lirë të veprojë dhe të reagojë kundër një kundërshtari pa hezitim dhe pa shqetësime nga këto mendime. Në këtë pikë, një person nuk mbështetet në atë që mendojnë se duhet të jetë lëvizja e ardhshme, por cila është reagimi i tyre natyror (ose instikti) ose ajo që ndihet intuitive. Megjithatë, nuk është një gjendje e relaksuar. Mendja mund të thuhet të jetë duke punuar në një shpejtësi shumë të lartë, por pa qëllim, plan apo drejtim.

Disa mjeshtra besojnë se lëngu është gjendja ku një person më në fund e kupton paaftësinë e teknikave dhe bëhet me të vërtetë i lirë të lëvizë. Në fakt, këta njerëz nuk do ta konsiderojnë veten si "luftëtarë", por thjesht gjallesa që lëvizin nëpër hapësirë.

Mjeshtri legjendar i Zenit Takuan Sōhō thotë:

Mendja duhet të jetë gjithmonë në gjendjen e 'rrjedhjes', sepse kur ndalet diku, kjo do të thotë se rrjedha është e ndërprerë dhe është ky ndërprerje që dëmton mirëqenien e mendjes. Në rastin e shpatarës, kjo do të thotë vdekje.
Kur shpata qëndron kundër kundërshtarit të tij, ai nuk duhet të mendojë për kundërshtarin, as për veten, as për lëvizjet e shpatës së armikut të tij. Ai vetëm qëndron atje me shpatën e tij, i cili, harruar nga të gjitha teknikat, është gati vetëm për të ndjekur diktaturat e nënndërgjegjeshëm. Njeriu është shfarosur si zotëruesi i shpatës. Kur godet, nuk është njeriu, por shpata në dorë të nënndërgjegjeshëm të njeriut që godet.

## Referimet
Idriz Voca

**Idriz Naser Voca** (lindi më 15 maj 1997) është futbollistë kosovarë i cili luan si mesfushor për klubin zviceran FC Luzern dhe për kombëtaren kosovaren.

## Jeta e hershme
Voca lindi në Zivicër prej babait shqiptar nga Mitrovica dhe nënës boshnjake. Ai ka pasaportën kosovare, shqiptare dhe zvicerane.

## Karriera
Në vitin 2004. Voca filloi karrierën e tij rinore me FC Hergiswil. Ndërsa, më 2008 u bashkua me Luzernin. Në sezonin 2015-16, ai u bë pjesë i ekipit U21 në 1.Liga Zvicerane.

### Luzern
Në pjesën e dytë të sezonit 2016-17. Më 26 shkurt 2017. Voca fitoi hyrje me skuadrën e parë ku ai mori pjesë në ndeshjen e ligës kundër
Baselit. Më 5 prill 2017, ai bëri debutimin e tij kundër Sionit në Çerekfinalen e Kupës Zvicerane duke ardhur si zëvendësues në minutën e 103 të lojës shtesë në vend të Tomi Juric. Gjithë ndeshje përfundoi me një barazim pa gola dhe avancoi në penalltinë, ku Voca shënoi penalltin e gjashtë dhe të fundit, por Luzern humbi 6-5. Voca filloi sezonin 2016-17 me skuadrën e parë. Më 13 korrik 2017, duke u shfaqur ndeshjen e parë të raundit të dytë kualifikuese të Ligës Evropiane UEFA 2017-18, kundër Osijekut, ku ai ishte një zëvendësues i papërdorur për të gjithë ndeshjen.

## Karriera ndërkombëtare
Më 19 mars 2018. Voca morri një thirrje nga kombëtarja kosovare për ndeshje miqësore kundër Madagaskarit dhe Burkina Fasos. Më 24 mars 2018, ai bëri debutimin me Kosovë në një ndeshje miqësore kundër Madagaskarit pasi erdhi në lojë si zëvedësues në minutë e 77 në vend të Edon Zhegrovës.

## Referime
Lista Serbe

**Lista serbe** (serbisht: Српска листа; romanizuar: *Srpska lista*) është një parti politike e pakicave serbe në Kosovë.

## Histori 
Në vitin 2014  Lista Serbe morri 38.169 vota apo (5,30%) gjatë zgjedhjeve parlamentare në Republiken e Kosovës.

Me 17 shtator, Lista Serbe njoftuan se ata do ti bashkohen kabinetit qeverisës vetëm nëse lëvizja "Vetëvendosje" nuk do të merrte pjesë. Deputetët e kësaj partie janë plotësisht të varur nga Serbia dhe bllokojnë të gjitha proceset shtet ndërtuse të Republikës së Kosovës, siç është formini i ushrisë në forca të armatosura.

Aleksandër Jabllanoviq, ministri për kthim dhe komunitete në qeverinë e Republikës së Kosovës u shkarkua më 3 shkurt të vitit 2015, pasi opozita kërkoi shkarkimin e tij pasi ai i ofendojë Shqiptarët e Kosovës, të cilët sulmuan Serbët të zhvendosur në Gjakovë me gurë në Prag të Krishtlindjeve "egërsira". Deklarata e tij ka kontribuar që në vitin 2015 të ketë protesta ne Kosovë. Lista Serbe vendosi të mos marrë pjesë në seancat e ardhshme të kuvendit të Republikës së Kosovës.

Pas zgjedhjeve parlamentare të 2017, Lista Serbe rënë dakord për të formuar Qeverinë e Kosovës e udhëhequr nga Ramush Haradinaj i Aleancës për ardhmërinë e Kosovës, nën kushtin kryesor asociacioni i komunave serbe që të formohet.

## Zgjedhjet parlamentare 
## Parlamentet komunale 
Lista Serbe ka formuar qeverinë lokale në të 10 komunat me shumicë serbe në Kosovë pas zgjedhjeve lokale të vitit 2017 në Kosovë.

## Kryetarët 
## Shënime 
## Referime
Koalicioni LA

**Koalicioni LA** (ish Koalicioni LAA) ishtë një aliancë politike në Kosovë, në mes të Lidhjes Demokratike të Kosovës dhe Alternatives që u paraqit në zgjedhjet e 2017, së bashku me Kosova e Re Aleanca, të cilët u larguan nga koalicioni pas zgjedhjeve. Koalicioni ishtë në opozitë dhe kite 25 ulëse.

Lidhja demokratike e Kosovës, anëtari Avdullah Hoti ishtë lider i grupit parlamentar. Ai ishte kandidat për kryeministër.

## Zgjedhjet e vitit 2017 
Asnjë parti e vetme ose koalicioni para-zgjedhor nuk arriti të jetë në gjendje për të qeverisur vetëm në Kosovë, sipas rezultateve të zgjedhjeve parlamentare të parakohshme, të mbajtura më 11 qershor 2017 koalicioni LAA doli e treta në zgjedhje prapa PAN Koalicionit dhe Vetëvendosje, duke fituar 29 vende. Shumë takime janë mbajtur me Vetëvendosjen zyrtarisht për të formuar një koalicion me 61 ulëse që është për një shumicë minimale që duhet të plotsohet, por asnjë marrëveshje nuk ishte arritur.

Më 4 shtator në vitin 2017, Kosova e Re Aleanca udhëheqësi Behgjet Pacolli e informoi Lidhjen Demokratike të Kosovës, liderin Isa Mustafa që ata po largohen nga koalicioni. disa orë më vonë Kosova e Re Aleanca u bashkua me PAN Koalicioni dhe për të formuar qeverinë, në 9 shtator në vitin 2017, i cili la LA Koalicionit në opozitë.

## Referime
Zgjedhjet kuvendore në Kosovë, 2017

**Zgjedhjet parlamentare** janë mbajtur në Kosovë më 11 qershor 2017. 

## Sfond 
Zgjedhjet ishin shkaktuar nga një mocioni i mosbesimit në qeverinë e Kryeministrit, Isa Mustafa, më 10 Maj 2017 me një votim 78-34. Mocioni ishte propozuar nga Iniciativa për Kosovë mbi dështimet e qeverisë për të përmbushur premtimet e fushatës. kushtetuta e kosovës kërkon zgjedhje të parakohshme që do të mbahen me 18 qershor 2017.

## Sistemi zgjedhor 
120 anëtarët e Kuvendit zgjidhen me lista të hapura të përfaqësimit proporcional, me 20 vendet e rezervuara për pakicat kombëtare.

## Partitë dhe koalicionet 
## Sondazhet e opinionit 
## Rezultatet 
## Si pasojë 
Asnjë palë nuk merr ulëset e mjaftueshme në kuvend për të formuar qeverinë e vetme. Megjithatë,partia demokratike e kosoves me koalicionin PANA dhe liderin Ramush Haradinaj, tha se kanë votat për të formuar një qeveri, duke llogaritur në 39 ulëse të koalicionit të tij, 20 vende të pakicave etnike dhe të disa anëtarëve të koalicionit së LDK-së.

Pas disa përpjekjeve të pasuksesshme për të zgjedhur një Kryetar i ri i Kuvendit dhe një Kryeministër të ri, më 4 gusht, Behgjet Pacolli njoftoi se AKR tërheqet nga koalicioni me LDK-në dhe formon një pakt qeverisës me PAN Koalicionin. Si rezultat i kësaj, AKR-së iu premtuan disa ministri në qeverinë e re, duke përfshirë edhe Ministrinë e Punëve të Jashtme, Ministrinë e punëve të Brendshme, Ministrinë e Menaxhimit të tokës, Ministria e Bujqësisë dhe Ministria e Zhvillimit Ekonomik. PAN Koalicioni njoftoi se dy deputetë të LDK-së, Ukë Rugova, dhe Dardan Gashi, gjithashtu do të bashkohen qeverisë.

Së fundmi, më 9 shtator qeveria e re u votua,dhe Ramush Haradinaj u zgjodh kryeministër i ri me 61 vota në favor. Kjo votave përfshijnë Ramush Haradinaj para-zgjedhore, koalicioni PANA Koalicionit, AKR, minoritetet kombëtare si dhe lista serbe. Qeveria e re përfshin 21 ministrave përfshin etnike, Shqiptarët, Boshnjakët, Turqit dhe Serbët.

## Referime
Historia e Sofjes

parapamje|Stema e Sofjes
**Historia e Sofjes**, kryeqytetit bullgar dhe qytetit më të madh, përfshin mijëra vjet që nga Antikiteti deri në kohët moderne, gjatë së cilës qyteti ka qenë një qendër tregtare, industriale, kulturore dhe ekonomik në rajonin e saj dhe Ballkan.

## Antikiteti 
Sofje ishte fillimisht një vendbanim Trak i quajtur **Serdika** (/ˈsɜːrdɪke/) ose **Sardika** (/ˈsɑːrdɪke/), ndoshta këtë emrë e mori nga fisi trak i serdëve që banonin aty. Për një periudhë të shkurtër gjatë shekullit të 4 p.e.sonë, qyteti ishte i pushtuar nga Filipi II i Macedonisë dhe djali i tij Aleksandri i Madh. 

## Mesjeta 
Sofja fillimisht u bë pjesë e Perandorisë së Parë e bullgare, gjatë mbretërimit të Khan Kruma në 809. Më pas, ajo u njohë nga bullgarët me emrin *Sredets* dhe u bë një kala e rëndësishme dhe qendër administrative.

## Fusnotat
Stobi

parapamje|Harta e sitit
**Stobi** (Greqisht e lashtë: Στόβοι, Maqedonisht: Стоби) ishte një qytet i lashtë i Paeonisë, më vonë u pushtua nga maqedonësit dhe gjatë pushtimit të Romës u kthye në kryeqendrën e provincës Maqedonia Salutaris (tani është pjesë e Gradskosë në Republikën e Maqedonisë). Ajo është e vendosur në rrugën kryesore që të çon nga Danubi drejt Detit Egje dhe është konsideruar si një nga sitet arkeologjike më të famshme të Republikës së Maqedonisë. Stobi u ndërtua ku lumi Erigón (sot. Cërna) u bashkua me lumin Axiós  (sotVardari), duke e bërë atë një qendër të rëndësishme strategjike për tregti dhe luftim.

## Referimet 
## Linqe te jashtme 
* Stobi - Turne Virtual 360°
Hiker Chiu

**Hiker Chiu** është një aktivist interseks për të drejtat e njeriut, i cili ka themeluar organizatën *Oii-Chinese* në 2008. 

## Fillimet në jetë
Në një intervistë për revistën *Libération* Chiu e përshkruan jetën e tij personale të mbushur me ndërhyrje kirurgjikale dhe terapi hormonale.
 
## Aktivizmi
Përmes organizatës *Oii-Chinese*, Chiu apelon për ti dhënë fund kirurgjive “normalizuese” mbi fëmijët interseks, ndërgjegjësimin për çështje interseks dhe njohjen ligjore të identitetit gjinor. Si pjesë të këtij qëllimi, Chiu nisi fushatën “fee hugs with intersex” gjatë Paradës së Krenarisë në Taipei gjatë 2010. Organizata zhvillon lobim edhe me qeverinë.

Chiu ka marrë pjesë në Forumin e Parë Ndërkombëtar për personat interseks në 2011. Në 2015 Chiu iu bashkua një bordi ndërkombëtar këshillues për iniciativën e parë filantropike për personat interseks, të themeluar prej *Astraea Lesbian Foundation for Justice.* Në po të njëjtin vit Chiu u zgjodh në bordin e organizatës ILGA, për të përfaqësuar rajonin e Azisë. 

## References